30.6.2023
ET
Euroopa Liidu Teataja
C 230/209
Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3.
(2023/C 230/17)
Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.
STANDARDMUUDATUSE HEAKSKIITMISE TEADE
„Coteaux du Layon“ PDO-FR-A0826-AM03 Teate esitamise kuupäev: 31.3.2023 HEAKSKIIDETUD MUUDATUSE KIRJELDUS JA PÕHJUSED 1.
Ametlik geograafiline kood Geograafilise piirkonna vahetus läheduses asuvad kommuunid on viidud kooskõlla ametliku geograafilise koodiga.
See ei mõjuta määratletud geograafilise piirkonna ulatust.
Muudetakse koonddokumendi punkte 6 ja 9.
2.
Tüvedevaheline kaugus Samas reas olevate tüvede vahelist minimaalset kaugust vähendatakse 1 meetrilt 0,90 meetrini.
Selle muudatuse eesmärk on suurendada viinapuude istutustihedust ilma reavahet muutmata.
Lisatud on ka erisäte viinapuude kohta, mis kasvavad mäeküljel kallakuga üle 10 % ja mille tüvedevaheline kaugus võib olla 0,80 m.
Selle lisamisega võetakse arvesse kõnealustel mäekülgedel kasvavaid viinapuid, mille puhul on kasutatud eri istutustehnikaid (pigem nõlvaga paralleelne kui nõlvaga risti jääv istutus).
Muudetakse koonddokumendi punkti 5.
3.
Lõikamine Lõikamiseeskirjad on ühtlustatud eeskirjadega, mida kasutatakse Loire’i orus asuva Anjou Saumuri piirkonna nimetuste puhul.
Ühtlustamine peaks aitama suurendada töötajate oskusteavet ja lihtsustama kontrolli.
Tehtud muudatus peaks aitama viinamarjakasvatajatel tulla toime üha hiljem saabuvate külmadega.
Muudetakse koonddokumendi punkti 5.
4.
Küpsusaste Viinamarjade minimaalset suhkrusisaldust on suurendatud 221 grammilt 238 grammini liitri kohta nimetuse „Coteaux du Layon“ puhul ja 238 grammilt 255 grammini veinide puhul, mille nimetusele järgneb viinamarjade päritolukommuuni nimi.
See muudatus tulenes soovist parandada jääksuhkruga veinide kvaliteeti.
Selleks et võtta arvesse suure suhkrusisaldusega viinamarjavirde kääritamisel esinevaid probleeme, jäeti veinide puhul, mille tegelik alkoholisisaldus on suurem kui 18 mahuprotsenti või sellega võrdne, tegeliku alkoholisisalduse piirmäär välja.
Muudetakse koonddokumendi punkti 4.
(1) ELT L 9, 11.1.2019, lk 2.